October 2014 – MHI Attorneys Blog
October 27, 2014 MHI Law Comments 0 Comment
MHI VIER SY 15 DE VERJAARSDAG!
We celebrated our birthday with a cocktail evening at Cassia Restaurant's beautiful Saffron venue. Joining us for this special occasion were the true guests of honor: our property developers, agents and friends.
Stefanus Malherbe het die toesprake gelei waarna Chris Faure ons met 'n oorsig oor die afgelope jare herinner het aan Koos Doep se bekende liedjie, "Dit is alles net genade". Jurgens Tubb het die heildronk ingestel op 'n voortreflike toekoms.
Speaking on behalf of the staff, Reinett Joubert thanked the directors for the priviledge of being part of such a unique team.
Stefanus en sy span met hulle jarelange ontwikkelaars en vriende.
Yvonne van Shammah Eiendomme, Antonella Werth, Lesanne van Swift bonds en Hanna van Hanna Joubert Eiendomme.
Jurgens saam met Marelize, Elna en Elzeth van Kainos Eiendomme.
Chris saam met Jock Seeliger en Allan Hawker van Bridgeport Properties
A great thank you to You, our valued clients for supporting us during the past 15 years.
Ons sien uit na nog 'n uitmuntende 15!
CHRIS WORD 60!
Chris' 60th birthday was celebrated with a Surprise party in the boardroom. He was very touched by everyone's warm wishes and the special gift put together by the staff.
Here seen with his article clerk Michelle and his secretary, Ansie.
Aangesien Basedag dieselfde dag was as ons Klientefunksie, is die manne vooraf reeds verras met 'n heerlike piekniek in die park.
Ons tweedejaars klerk, Melanie Visagie het ook goeie uitslae met haar onlangse eksamen behaal en sal eersdaags toegelaat kan word as prokureur. Welgedaan, ons is trots op jou!
WAT HET VAN BK'S GEWORD?
U is lid van 'n Beslote Korporasie ("BK") in wie se naam 'n besigheid bedryf word, of waarin een of meer eiendomme geregistreer is.
U het gehoor dat die inwerkingtreding van die nuwe Maatskappywet 71 van 2008 ("die Wet") op 1 Mei 2011 bepaalde wysigings op die bestaande werking van 'n BK, sowel as die toekoms van BK's in geheel meebring. Hoe nou gemaak?
Met die inwerkingtreding van die Wet is die ou Maatskappywet van 1973 herroep en het dit ook sekere wysigings aan die bestaande Wet op Beslote Korporasies, Wet 69 van 1984 meegebring. Die Wet op Beslote Korporasies in sy gewysigde vorm bly egter voortbestaan tesame met die nuwe Wet.
Die totstandkoming van die nuwe Wet het die volgende regsgevolge waarvan elke BK-lid bewus moet wees:
Dit maak voorsiening vir die voortbestaan van reeds bestaande, geregistreerde BK's maar verhoed die registrasie van enige nuwe BK's na 1 Mei 2011. So ook sal bestaande rak BK's wat reeds geinkorporeer is en gewoonlik deur 'n klein besigheids entrepreneur gekoop is vir gebruik in 'n toekomstige beplande onderneming, bly voortbestaan. Die inkorporasie van nuwe BK's na inwerkingtreding van die Wet is ontoelaatbaar, en die skep van enige nuwe rak BK's dus ook nie langer moontlik nie.
Die "Companies and Intellectual Property Registration Office" ("CIPRO") is die statutêre liggaam wat verantwoordelik was vir die registrasie van alle nuwe BK's en maatskappye voor die totstandkoming van die Wet. Hierdie funksie is gelyktydig oorgeneem deur die nuwe statutêre liggaam, "Companies Intellectual Property Commission" ("CIPC"). Laasgenoemde liggaam beskik oor 'n volledige databasis en geskiedkundige administratiewe rekord van alle bestaande BK's en Maatskappye. Enige wysigings aan BK's wat na die Wet se inwerkingtreding deur CIPC hanteer is, sal dienooreenkomstig op hulle databasis geregistreer wees.
Alhoewel die Wet nie BK's verplig om na maatskappye om te skakel nie, word dit egter stilswyend daarin aangemoedig deurdat die wetgewing vereenvoudig is, die reguleerbare laste op maatskappy verminder is en die registrasieproses vir 'n maatskappy ook vereenvoudig is. Onder die nuwe Wet vervang die private maatskappy grotendeels die BK as die voorkeur voertuig vir klein en medium grootte besighede in dié sin dat 'n private maatskappy slegs deur een persoon gevorm kan word, en dat dit nie meer as een direkteur hoef te hê nie.
Die Wet ondersteun bestaande BK's in die proses van omskakeling van 'n BK na 'n private maatskappy. Om so 'n omskakeling te bewerkstellig, word 'n amptelike kennisgewing van omskakeling, 'n gesertifiseerde afskrif van die spesiale resolusies om die omskakeling te magtig, 'n nuwe Memorandum van Inkorporasie sowel as die voorgeskrewe fooi vir omskakeling, benodig. Bykomend hiertoe word bestaande private maatskappye nie meer toegelaat word om na BK's om te skakel nie.
Soos reeds voorheen in die artikel genoem, sal die Wet en die bestaande Wet op Beslote Korporasies gelyklopend met mekaar toepassing vind. Die Wet vereis dat BK's moet voldoen aan alle nuwe bepalings daarvan. 'n Voorbeeld hiervan is die bepalings verbonde aan sogenaamde "business rescue" prosedures asook sekere vereistes rakende finansiële state. 'n BK (afhangende van sy grootte) kan dus moontlik ingevolge die Wet statutêr verplig word om geouditeerde finansiële state op te stel.
Afhangende van die bestaande gebruik van u BK, asook wat u toekomsplanne met sodanige regspersoon sou wees, word u aangeraai om die nodige advies van u rekenmeester of ouditeur, in samewerking met u prokureur in te win ten einde seker te maak dat u voldoen aan al die vereistes van die Wet, asook of u 'n moontlike omskakeling na 'n privaat maatskappy moet oorweeg. Dit sal ook aan u 'n realistiese idee gee of u die maksimum voordele haal uit u huidige BK as regspersoon.